《七夕雨集弹琴同朱子茂子祐子习》
明代·陈子升

悲秋一借阳台雨，却怪明河此夕阴。剪烛试窥牛女渡，落梅先入凤凰琴。

情随天上乘槎客，响切城南捣素砧。回首珠江花艇夜，玉人歌罢漏沈沈。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。